
PRAKTIKI BSPERANTON SIOMFAS 
KO\TRAFKATALI FASISMON! 


Neniu povas nei, ke la tendencoj, 
kiuj en la lastaj jaroj gajnis plej 
muite je inlluo en la mondo, estas la 
naciismo k ĝia plej reliefa formo, la 
faŝismo, Ni ne volas esplori ĉi tie pri 
la kaŭzoj de tiu fenomeno, sed deziras 
nur, konstatante la fakton, altiri la 
atenton de la K-doj al la evidentaj 
reefikoj de tiu evoluo sur la esperant- 
istan movadon. 

En « neŭtrala » gazeto esperantista 
ni legis antaŭ nelonge noton pri 
mokversaĵo, aperinta en unu el la 
plej konataj satiraj gazetoj en Ger- 
manio (hodiaŭ kompreneble naci- 
socialista, sed ankaŭ antaŭe ĉiam 
kontraŭrespublika). En tiu versaĵo 
ĝojo esprimiĝis pri la « regreso » en 
la esperantista kampo, la malfortiĝo 
de la propagando por mondlingvo. 
Kvankam ĉe tiuj sinjoroj la deziro 
estas la patro de 1’ideo, tiu ĝojesprimo 
estas iel instrua. Ĝi montras, ke la 
naciistoj tre klare konscias pri la rolo 
de mondlingvo kiel esperanto, k ili 
klarvidas pri la rilatoj inter naciismo 
k lingvo (pri kiuj eĉ multaj esperantis- 
toj havas sufiĉe nebulan komprenon). 
La regantoj, kiuj bazas sian juĝon sur 
la naciaj antafljuĝoj, scias bone, ke 
kontraŭbatalante esperanton, ili tra- 
fas la spiriton de sennacieca eman- 
cipiĝemo, kiu povus manifestiĝi ĉe 
la popolaj amasoj. 

Estas tute klare por ĉiu klaskonscia 
Iaboristo, ke prepariĝas teruraj bata- 
legoj, ke necesos granda k longdaŭra 
luktado inter la kreskeganta faŝis- 
mo k la fortoj de la kultura k socia 
progreso. Kaj estas same klare, ke 
en tiu batalego ambaŭllanke uziĝos 
la plej modernaj k plej efikaj bataliloj. 
Sed kiu bataiilo por la spirita 
formado de la proletaro kontraŭ la 
naciisma bacilo estus pli taŭga ol 
esperanto? 

Mi aŭdas ankoraŭ el la IPE- 
tendaro la riproĉon, kiun oni eterne 
fSradis al Lanti k al tiuj, kiuj 
defendas plej konscie la SAT-ideojn ; 
ke oni prezentas esperanton kiel 


universalan kuracilon k fortiras tiel | 
batalantojn de ilia vera batalloko 
(en partio k sindikato). Neniam tiu 
aserto esti- pruvita, k nenio estas 
pli malvera ol tio. Praktiki esperan- 
ton ja signifas pOr Iaborista aktivulo 
esti ekipita en la batalo per la plej 
moderna ekipaĵaro. Kaj certe tia 
estas la ilo, kiu havas la povon 
funde transformi la spiriton de homoj, 
kiuj devas vivi en la malvasta kadro 
de naciaj limoj k tie enspiras senin- 
terrompe la haladzojn de la nacia 
atmosfero. 

Esti SAT-ano, — k pri tio mi 
volus insisti — ne signifas perdi la 
intereson pri sindikataj aŭ partiaj 
aferoj. Guste kiel aktivulo en politikaj 
aŭ ekonomiaj grupiĝoj la SAT-ano 
havas konsiderindajn avantaĝojn an- 
taŭ aliaj, pro tio ke li komprenas pli 

TAKTO 

Taki\ lald\ marŝ’ en taklo, 

Jen duono de Vbaraklo. 

Ĝi la mullajn kurie ligas, 

Ĝi limulojn kuraĝigas, 
i Ĝi forigas luj inerlon, 

Kaj al ceV, fiksila ĝoje, 

Donas ĝi viglecon, certon. 

Ja eĉ pli ol dudekfoje. 

TakV, lakV, marŝ’ en taldo, 

Jen duono de Vbaraklo. 

Se kelkcenloj lakle irus, 

Eĉ neniuj lial mirus ; 

Se ni talde marŝus mile, 

Cerle iu nin atenius ; 

Marŝus takle ni cenlrnile, 

Tiun muĝon ili senlus. 

TakV, lakl ', marŝ’ en takto, 

Jen duono de Vbarakto. 

Do en lula rnond’ ni penu, 

Ke ni ĉiuj laklon tenu ; 

• Se ni lakle rnarŝus tiel, 

De la sudo ĝis la nordo, 

Tiam korektiĝos iel, 

Kio estas nun malordo. 

(Parte laŭ Bjŭrnson) U. Nielscn. 


profunde k laŭsperte la tutmondajn 
problemojn. Li perceptas, havante 
pli vastan horizonton, pli frue ol 
aliaj la sin anoncantajn favorajn aŭ 
malfavorajn situaciojn. 

Oni devas funde kompreni, ke 
inter la mondpolitiko kun ĝiaj naciaj 
k sociaj bataloj k nia esperanta 
movado ludiĝas Ia ludo de kaŭzo k 
efiko. Ni esperantistoj ne vivas izolite 
sur iu verda insulo en oceano, kien la 
ventegoj ne penetras k la ondoj mole 
plaŭdetas kontraŭ la bordojn. La 
skuegoj de l’mondpolitikaj okazaĵoj, 
sur nacia k socia kampo, skuas nian 
esperantan aferon kun uragana forto, 
tiel ke la alarmsonorilegoj sonoregas 
tage k nokte k la problemoj tute nete 
stariĝas antaŭ ni. 

K-doj ! Vi vidas stumpiĝantaj iain 
fiorantajn arbojn, kiujn ornamis be- 
lega verda foliaro ; la fulmo de dikta- 
tora glavo frapis ilin. Sur esperanto- 
arboj ankaŭ sekiĝis folioj, ekputris 
fruktoj. Kaj tamen la esperanta stelo 
portiĝas en la butontruoj, k tamen oni 
propagandas tie k alie; k se en unu 
loko renversiĝas la arbegoj, ekkreskas 
aliloke novaj, junaj. Esperanto vivas! 
SAT vivas ! 

Kaj ni zorgos, ke la malbelega 
rikanado el la buŝo de la satira 
fuŝpoeto en « Kladeradaĉ » rigidiĝu 
sur liaj lipoj ! Tie, kie restis eblo por 
ni labori, varbi k agiti, ni montru, 
ke ni ne laciĝis. 

I\S. — Ni havis en la Adminis- 
tracio ĉe la jarkomenco la malagra- 
blan surprizon rimarki, ke diversaj 
K-doj, kiuj ĝis nun abonis ankaŭ 
al «Sennacieca Revuo », reduktis 
sian kotizon al SAT, abonante nur 
ankoraŭ al «S-ulo ». Motivo : la 
krizo. K-doj, ni ne estu oportunistoj ! 
Nia volo estu pli forta ol la krizo. 
En niaj gazetoj (k certe ne laste en 
« Senn. Revuo ») esprimiĝas la SAT- 
vivo ; la gazetoj estas la akso de la 
organizo. Ni do garantiu ilian vivon 
almenaŭ en la ĝisnuna, kriztempa 
formo k amplekso ! n.b. 

HONORA TABULO 

Kun nova kuraĝo ni ekkomencis la 
novan jaron. SAT vivas ! La aliĝoj k 
re-aliĝoj allluas ; nia organizo restas 
tiu, ĉirkaŭ kiu ariĝas k ariĝos la 
laboristaj esperantistoj el la tuta 
mondo. Malgraŭ la treege malfacilaj 
tempoj por la proletaro la Asocio 
triumfe rezistas, daŭrigante neŝance- 
leble sian vojon. plifirmigante senna- 
ciecan pensadon en la mensoj k 
semante la fidon al socialisma eston- 
to. Kiel ni ne povus memori en tiu 
ĉi momento pri la valora helpo, 
kiun ni ricevis k ricevadas de frataj 
asocioj ? Unuavice sur la Honora 
Tabulo staru la nomo de la Neder- 
landa Federacio de la Lab. Esperan- 
lisloj, dank’ al kies decido k konsek- 
venca apliko : ke estu abonantoj al 
« S-ulo » la tuta federacia membraro, 
SAT havas en la nederlandlingvaj re- 
gionoj (Nederlando k Belgio) pr. 2.400 
abonantojn al sia oficiala organo. 
Gis nun nur la Pariza FEO-anaro 
imitis tiun bonegan ekzĉmplon : de- 
post tiu ĉi monato ĉiuj anoj de la 
Pariza LEA-grupo estas abonigitaj 
al « S-ulo ». Vivu Ia sekvantoj !... 

La Ned. Federacio ĉe jarfino per sia 
organo entreprenis novan varbadon 
por la Asocio : La LEA-anoj ne nur 
legu la gazeton, sed ankaŭ fariĝu 
membroj de la tutmonda asocio, tio 
estas la senco de ĉefartikolo en 
« Lab. Esperantisto » (decembro) kun 
la titolo : « Faru ĝin nun ! » k la 
finvortoj : « Ek por SAT ». 

Ni estus maljustaj, se ni finus ĉi 
tie la honoran menciadon. Ankaŭ 
en Svedio la estraro de SLEA klopo- 
das laŭ plej bona maniero por 
plialtigi la nombron de SAT-anoj en 
tiu lando; ankaŭ en ĝia organo 
« Svenska Arbetar-Esperantisten » a- 
peras regulaj alvokoj por SAT-aniĝo, 
varbartikoloj por nia entrepreno (k 
por ADLEL), k kiel antaŭe ĉi-jare 
la legantaro de la SLEA-organo 
ricevos suplemente « La Lernanto »n. 

Fine F.E.O. (la franclingva LEA) 
konstante varbas per sia organo por 
SAT. — En Brilio laboras, propagan- 
dante nian aferon, « SAT en Britio » 
kun bedaŭrinde iom tro malofte 
aperanta bulteneto; en Usono pre- 
cipe La Anĝel-urbanoj (Los Angeies), 
kun propra Bulteno, klopodas fer- 
vore por disvastigi SAT sur ŝtona 
grundo (sub gvido de K-do 16.285 
J. Ege). En ĉiuj aliaj regionoj estas 
individuoj, ne organizoj, al kiuj ni 
ŝuldas lokajn, sporadajn sukccsojn. 

Multo estas farita, sed — multo 
restas farenda, por egaligi iom la 
perdojn k domaĝojn, tute lasta- 
tempajn ankoraŭ en Hitlerio, kie la 
diktatoraj botegoj frakasis niajn rond- 
ojn. 


Tiuj ĉi obstakloj en Germanio, 
malhelpantaj la daŭran progreson 
de nia organizo, devas esti kompens- 
ataj per duobligo de la fortoj en 
landoj, kie la faŝismo ne jam sukcesis 
enpenetri. La hispanaj K-doj havos 
gravan taskon dum la nuna jaro : 
sukcesigi nian XIV-an Kongreson k 
profiti ĝin por vasta varbado. Same 
la portugalaj K-doj devos revigliĝi 
k envicigi sin en la granda organizo 
laborist-esperantista : SAT. ĉuste en 
tiu ĉi momento, kiam militoj mina- 
cas ĉiun mondparton, la esperantistoj 
devas ekstari k altenteni la standar- 
don de solidaro, de libereco k egal- 
eco. Ciu SAT-ano devas fariĝi centro 
de plej vigla agado kontraŭ la fre- 
neza naci-movado, devas revarbadi 
la malnovajn mcmbrojn foririntajn 

pro miskompreno aŭ erariga infor- 

miĝo. 

Komencu starigi komunan fron- 
ton ! SAT vivas ! SAT marŝas ! SAT 
venkos ! 

..: 

, A • 

: Por Stopi la Brecon j 

: 27. listo ; 

J • 

J Rekotizanto el Germanio, 1 mk. g. 

J Deutschle (Basel), 0.50 sv. fr. 

• Indus la Maristo (18.515), 50 fr. fr. • 

Sennaciisto, 35 fr. fr. • 

J. Cassin, Le Grouanec (17.777). J 

• 10 fr. fr. J 

J K-cfo Jamin, Gressy, 4 fr. fr. 

J v. Dienst (17.404), Roterdamo, 1 guld. 

J Eerdmans (17.011), Roterdamo, 1 guld. 

v.d. Landen (17.932), Roterdamo), 1 gd. • 
Berlinano, 1.50 mk. g. J 

• II. Stay (2.978), Bournemouth, 5 ŝil. I 

• angl. J 

J J. Balicki (8.139), Albrechtice, 8 ĉ. kr. • 
J B.M. Eerdmans, Hillegersb., 1 guld. 

J Wehrli, Morges, 1.75 sv. fk. 

G. van Essen, Ilem, 1 guld. • 

Pri la influo de Esperanto 
en Nacilingvoj 

♦ 

Oni multe observas la infiuon de 
nacilingvoj en la lingvo internacia, 
sed neniam mi legis pri la kontraŭa 
fakto, nome, ke la lingvo internacia 
grave inlluos en la estonto de 1’naciaj 
lingvoj k literaturo; tial eble estos 
pardoninda la impertinento prezenti 
mian personan sperton pri la temo. 

Senĉese legante esperanton de mia 
infaneco, tamen, mi neniam estis 
pensinta, ke la lingvo internacia 
povus iel efiki en la uzado de mia 
nacilingvo, ĉar ĉi tiun mi parolas 
k skribas ĉiutage, k aŭdas je ĉiu 
momento. 

Min atentigis pri la fakto, tute 
hazarde, amika kritiko. La kritik- 
isto rimarkigis, ke mia stilo estas 
tre simpla k klara, ke mi zorgas por 
atingi absolutan klaron, eĉ se tiucelc 
ini devas malbeligi la frazon. AI li 
ŝajnis, ke tia klarega redaktado pos- 


tulus specialan atenton, Jzorgan vort- 
elektadon. 

Tial ke ion similan mi jam estis 
leginta pri mia publika parol-maniero, 
nome, ke tniaj paroladoj ŝajnas 
lecionoj, en kiuj la instruisto streĉas 
sian tutan forton por encerbigi en 
la lernantoj siajn pensojn, mi esploris 
mian propran stilon en centoj da 
gazetartikoloj. 

E1 tia esplorado mi konstatis, ke 
pri kelkaj specialaj temoj mi unue 
Iegadis verkojn en esperanto, kaj 
kutimiĝis al esperanta frazkonstruo 
por ilin trakti; ne nur por eldiri, 
sed ankaŭ por pripensi. Pri socialismo, 
ekzemple, mia una legado estis mal- 
nova revueto jam de longe malaper- 
inta, nomata « Internacia Socia Re- 
vuo », eldonita en Holando antaŭ la 
milito k, sinsekve aliaj verkoj, ĝis 
la lastatempaj eldonaĵoj de SAT. 
Pri Japanujo miaj unuaj legaĵoj 
estis la revueto « Orienta, Azio ». 
Tial, pri socialismo k pri Japanujo, 
mia portugallingva stilo estas preciza 
traduko de esperanto. 

Pri universala frateco, interna ideo 
de esperantismo, kompreneble, ĉiuj 
esperantistoj verkas nacilingve sub 
influo de esperanto. En mia speciala 
kazo — senĉesa uzado de la lingvo 
dum la tuta juneco — la ĉefa influo 
estas en la mondkomprcno, kun 
reflektaĵoj en la lingvo. 

Estas landoj, popolkutimoj, pri 
kiuj mi nur legis en esperanto. 
Ekzemple, Ilungarujo, Ceĥoslovaka 
Respubliko, k.a. Miaj pensoj pri tiuj 
landoj estas tiel ligataj al esperantaj 
vortoj k frazoj, ke mi tute ne scipovas 
imagi al mi tiujn popolojn parolantaj 
aliel, ol en esperanto. Kompreneble, 
mia iluzio dolorige malaperus, se mi 
devus iam viziti tiujn landojn; sed 
tiu iluzio formiĝis tre nature : La 
malmultaj hungaroj k ĉeĥoj, kiujn 
mi konas, parolas esperante; miaj 
korespondantoj skribas esperante ; mi 
ricevadas revuojn k librojn en espe- 
ranto el tiuj landoj. Tute ne gravas, 
ĉu la nombro de 1’esperantistoj estas 
tre malgranda kompare kun la tuta 
loĝantaro de tiuj landoj, ĉar mi konas 
nur tiun frakcion, k per ĝi juĝas la 
popolon. 

En la nuna disvastiga stato de la 
lingvo internacia, certe malmultaj 
estas la homoj, en kies nacilingva 
stilo esperanto infiuas, sed tiuj escept- 
oj fariĝos regulo en la estonto, kiam 
ĉiu homo ekuzos lingvon internacian 
jam de la lernejaĝo. 

Sajnas al mi, do, ke ne estos tro 
senfundamenta fantazio antaŭvidi 
epokon en la mondhistorio, kiam ĉiuj 
naciiingvoj, sub la infiuo de mond- 
lingvo, fariĝos multe pli logikaj, ol 
ili estas nuntempe. 

Ismael Gomes Draga (Hiodeĵanero ). 

14-a Kongreso de SAT 

en Valendo (Hispanio) 

3.-8. aŭguslo 1934. 


Dua; komuniko. 

Kongresaliĝilo enestas la Jarli- 
breton. Aparte ni ankaŭ ekspedas 
aliĝilojn kun fortranĉebla foto de nia 
bela kvarkolora murafiŝo. Bonvolu 
jam nun sendi vian aliĝmonon k tiele 
vi faciligos la organizadon de la 
Kongreso. Sc vi hezitas aliĝi, ne 


forgesu, ke la restado en Valencio 
estas tre malmultekosta. 

Tiuj, kiuj aliĝis, ricevos baldaŭ la 
murafiŝon k la Kongres-karton. 

Ne forgesu : monon sendu al SAT 
aŭ al : Francisco Jose Monlesinos, 
Bafol, 2-2°, Valencia. Informojn petu 
al Organiza Kongresa Komilalo, Horno 
del Hospital, 12, Valencia. 

o. K. K. 


l-a Listo de aliĝintoj 


1 

K-do 

L..Hernandez 

Valencia 

(Hisp.) 

24 

» 

Baro 

Paris 

(Francio) 

2 

» 

H. Kiles 

» 

» 

25 

» 

Bartelmes 

» 

» 

3 

» 

H. Palomares 

» 

» 

2G 

• ',! » 

Bubo 

» 

» 

4 

K-dino 

A. Soler 

» 

» 

27 

» 

Platiel 

» 

» 

5 

K-do 

A. Cortĉs 

» 

» 

28 

» 

A.-M. Riswick 

Hille- 


G 

» 

F. Marco 

» 

» 




gersberg 

(Nederl.) 

7 

» 

F. Moreno 

» 

» 

29 

» 

H. Nielsen 

Odense 

(Danio) 

8 

» 

J. Ventura 

» 

» 

20 

K-dino 

O. Makerova 

Moskvo 

(Sovetio) 

9 

» 

J. Santiago 

% 

» 

» 

31 

K-do 

J. Martinez 

« Niastel» 


10 

» 

A. Pifto 

» 

» 



Sollies-Pt 


(Francio 

11 

» 

V. Mar^al 

» 

» 

32 

» 

Jaume Miro 

Gerona 

(Hisp.) 

12 

» 

A. Planas 

* » 

» 

33 

» 

V. Palomares 

Tabernes 

» 

13 

» 

M. Cebri&n 

» 

» 

34 

K-dino 

Castcl 

Toulouse 

(Francio) 

14 

» 

A. Sanz 

» 

» 

35 

K-do 

F.-H. Castel 

Graulhet 

» 

15 

» 

A. Sabatier 

» 

» 

36 

» 

A. Fdez.- 



1G 

» 

F. Castellano 

» 

» 



Hidalgo 

Valencia 

(Hisp.) 

17 

» 

J. Lluch 

» 

» 

37 

» 

Josefo Mar- 

« Niastel» 


18 

» 

J. Hamil 

» 

» 



tinez 

Sollies-Pt 

(Francio) 

19 

» 

H. Barrufet 

» 

» 

38 

» 

Josefo Flores 

L’Estaque 

» 

20 

» 

C. Montesinos 

» 

» 

39 

» 

P. Manzanares 

« Eubio » 


21 

» 

J. Domingo 

Burjasot 

» 




Cuers 

» 

22 

» 

Iuelie 

» 

» 

40 

» 

J. Mufioz 

« Eubio » 


23 

» 

Banmer 

Paris 

(Francio) 




Cuers 

E1 niaj Leteroj 

(E1 Aŭstrio) 

Dudek tri vizitas nune niajn kurs- 
vesperojn k klopodas por kompreni 
la instruadon, kiun ni faras en libera 
formo laŭ « Petro »-metodo. Ankaŭ 
ni klopodas por komprenigi al ili la 
proletan mondlingvon. Proleta mond- 
lingvo ĝi estas — jam de komenco 
ĝi estislingvo por la proletoj, kvankam 
instruitaj, burĝaj homoj estis la unuaj 
adeploj de la lingvo. Montriĝis post 
unu jardeko, ke al la kleruloj ne 
plaĉis la troa simplo de la lingvo, tial 
okazis la lingvaj skismoprovoj (ido, 
novial, occidental, kc), por pli kom- 
pliki la lingvon, doni al ĝi laŭŝajne 
pli klerecajn trajtojn. La proleta 
lingvo restis venkanta. 

Aperis post preskaŭ kvardek jaroj 
la unua unika lernolibro por la tut- 
mondaj proletoj. « Petro » migradis 
tra la mondo, instruis al multaj 
Iaboristoj la internacian lingvon. 
Multmilope estis semata... Miloj da 
semoj perdiĝis, sed restis miloj k 
konata estas tutmonde jam la pro- 
leta lingvo. Se ne estus tutmonda 
ekonomia krizo, kiom forta jam estus 
la proleta esp. movado — SAT. 
Multaj fariĝis SAT-anoj, multaj per- 
diĝis. En nia loko restis nur tri 
SAT-anoj, sed eble inter la dudek 
tri nun lernantaj estos fervoraj eston- 
taj SAT-anoj. Ni semis k semas, 
neniam Iaciĝos... Sennaciecan, novan 
epokon dezirante, via A. R. (10 504). 

Jarfine. 


/V 

Ce la Laboristaj Esperanto-Asocioj 

Jam Falas Kolono! 


Unu el la ĉefaj kolonoj, sur kiuj 
apogiĝas la skisma Intcrnacio de 
Socialistaj Esperantistoj (ISE), nome 
IIESL (Hungara LEA), komencas 
ŝanccliĝi k fendiĝi. Jam ! Ne volante 
profeti pri verŝajne proksimaj oka- 
zontajoj en Hungario, kie la intereso 
por SAT estas forte kreskanta en la 
lastaj semajnoj, ni citu simple jenan 
okazintaĵon : 

Per 9 kontraŭ 2 voĉoj la Fer- 
laborista grupo en Budapeŝto, la 
4-a grupo de IIESL, deklaris sin 
neapartenanta al ISE. En la koncerna 
rezolucio ĝi konstatas, ke « en la 
kadro de SAT jam de jaroj funkcias, 
laboras Socialdem. Frakcio, kiu sub 
la gvido de eminentaj soc. dem. 
gvidantoj koncentris la socialdem. 
esp-istojn de la tuta mondo. Sekve 
ISE ne havas ekzistorajton, k ekzis- 
tante, agante ĝia laboro rezultas la 
disigon de tiuj fortoj, kiujn nuntempe 
necesas unuecigi ĉe la soc. dem. esp- 


istoj, en la intereso de la lab. esper- 
antista movado. 2) ĝi konstatas, ke 
la nuna CK de IIESL, kies funkciado 
rieniel estas agnoskita de laŭstatuta 
jarkunveno, agis kontraŭastatute, ali- 
ĝante al nova internacio ISE (sekvas 
la motivigo : la CK aligis Ia Asocion 
al ISE sen ĝenerala diskonigo inter 
la anaro; ĝi ne funde pripensis la 
paŝon, ĉar finance ĝi ne povis k 
povas elporti la ŝarĝojn rezultantajn 
el la aliĝo al ISE), k.a.... » La grupo 
volas agi rigore laŭ la statuto de 
HESL, ĝi principe akceptas la Go- 
tenburgan Konvencion, kiu kelk- 
punkte estas parenca al la societa 
statuto de HESL; la grupo volas 
labori laŭ la celo de HESL 
« instrui esp-on inter laboristoj », 
en interrilato k en kunlaboro kun 
la hung. socialdem. partio k sindi- 
katoj. — 

Ni limigas nin hodiaŭ al la cito de 
ĉi tiu fakto, ĝojiga por la lab. 


esperantistaro, kiu sopiras al la reu- 
nuecigo de sia movado en la tuta 
mondo. 


La Amslerdama SAT-Rondo, esplo- 
rinle k diskutinle la lconsekvencojn 
de la agado de la landa SAT-peranto 
K-do J. Minke, en la Nederlanda 
Federacio de Laborislaj Esperanlisloj, 
decidis per plimullo lin eksoficigi 
kiel SAT-Peranlon, molivigante, ke la 
eldono de lernolibro eksler la kadro 
de la laborisla esp. organizo domaĝis 
ol la Federacio de L.E., organizo 
ligila konvencie al SAT, k sekve de 
tio K-do Minke ne plu estas kvalifikila 
por okupi liun oficon. 

La konfliklo kamaradece solviĝis k 
ne postlasis ambaŭflankajn ĉagrenojn. 
Pri eleklo de nova landa peranlo 
okupiĝos la Jtoterdama SAT-Rondo. 

Direkcio de SAT. 


En la sama koverto kun 6i tiu n-ro 
la membroj ricevas la JARLIBRETON. 
La en ĝi troviĝanta librokatalogo aperos 
baldau kiel aparta eldonaĵo. 









































22 


SENNACIULO 


Mortis eminenta k modesta homo 


Akirinte la konvinkon, ke espe- 
ranto-esperanta vortaro estas nepra 
bezono por reala interkompreniĝo de 
la diverslandaj esperantistoj, mi unue 
volis konvinki pri tio la direktoron 
de la sekcio por Komuna Vorlaro 
en la Akademio. Tiucele mi tiam 
ekinterrilatis kun s-ro E. Groĵan- 
Mopen (Grosjean-Maupin), kvankam 
mi bone sciis, ke miaj ideoj pri nia 
lingvo 1 k pri politiko ne akordiĝas 
kun tiuj de la akademiano. Ekzistis 
do malmulte da ŝancoj, por ke mi 
varbu lin por nia privortara entre- 
preno. Sed konvenis almenaŭ provi. 
Por mi estis plej evidente, ke SAT 
havas grandan intereson en tio, ke 
ĝia Vortaro aperu per la ĉefa kunla- 
borado de homo, havanta aŭtorita- 
ton en lingvaj institucioj. Se tiel ne 
okazos, mi pensis, la neŭtrala gazeta- 
ro, ĝenerale, superŝutus nian eldona- 
jon per mallaŭdaj kritikoj — eĉ se 
la verko cstus tute perfekta... 

Pro tiaj konsideroj mi do ĉiel 
provis varbi s-ron E. G.-M. Kompren- 
eble la afero ne tuj sukcesis. Longe k 
insiste mi devis pledi, antaŭ ol 
atingi la cclon. Sed la fakto, ke la 
varbindulo konsentis almenaŭ dis- 
kuti, donis al mi iom da espero. 
Finfine, iun tagon, opiniante, ke al- 
venis la psikologie taŭga momento, 
mi firme deklaris, ke nepre efektiviĝos 
baldaŭ la plano, eĉ se neniu L.K.-ano 
konsentus partopreni en la verkado. 

Verŝajne mi jam almenaŭ estis 
sukcesinta konvinki s-ron E. G. M. 
pri inia persistemo k kapablo efek- 
tivigi eĉ m.alsaĝan entreprenon. Tio 
ja estis decidiga. Finfine li konsentis 
kunlabori por S.A.T. en la celo... 
« eviti malbonon al la esp-a afero ». 

De tiam (1927) miaj rilatoj kun 
E. G. M. ne ĉesis. Komence malvar- 
maj, ili pliboniĝis iom post iom, por 
fme fariĝi tute amikecaj. En la jam 
maljuna akademiano mi trovis ho- 
mon komprenema, ĉiam preta aŭs- 


1 La reganta opinio en la Akademio tiam 
estis, ke ne ankoraŭ alvenis la tempo por entre- 
preni verkadon de kompleta vortaro ; ke oni 
devas lasi al la uzado de la lingvo la zorgon liveri 
la materialon ktp. Nu, laŭ tia rezonado estus 
pli logike k sendube pli « marksiste » tute rezigni 
pri artefarita lingvo k atendi, ke ĉiuj naciai 
lingvoj kunfandiĝu en unu solan, kiel tion in- 
struas Lenin, Stalin k.a. 


Memornoto 

Rephesis el « S.R. » : Mundo Espiriia , Hio 
de Janeiro, 20.11., 27.1-. (La alegorio pri la 
cisterno) O Clarim , Mattao (Braz.), (same). 

Hapohtis pri SAT : La Iievisla Blanca f Bar- 
celono, 30.11., Mundo Espirila , Rio de Jan., nov. 

Priesper. artik. k notojn enhavis : Vŭrm - 
lands Folkblad , Skoghall (ĉiusemajne prizorgas 
13.191), Signalen , Stokh., 7.12., Kristn. n-ro 
(kun represo el Vortoj de Lanti), De Fakkel f 
Amsterd., 12., 19.12., \.'Ef/orl f Lyon, 25.11. 


kulti k lasi sin konvinki, se oni liveris 
al li valorajn argumentojn. 

Tial, eksciinte pri la morto de 
1’ĉefverkinto de l’P.V. de SAT, ini 
sentis fortan emocion k sinceran 
ĉagrenon. Decas, ke la lcgantoj de 
« S-ulo » eksciu k memoru, ke la 
mortinto faris grandan servon al 
nia esperanta afero. Dum dudek 
jaroj li laboris por ĝi. Liaj esperantaj 
vortaroj por franclingvanoj estas mo- 
delaj k atingis grandan disvastiĝon. 

Siajn lastajn jarojn E. G. M. dedi- 
ĉis al revizado k plibonigado supcr 
la P.V. Li deziris, ke la Il-a eldono 
povu esli kiom eble plej perfekta k 
tiele definitiva. Tiu laboro estis lasta- 
tempe lia sola vivcelo. Kaj nemalofte 
mi dubis, ĉu li sukcesos tutplenumi 
sian taskon. Nur per granda streĉo 
de 1’volo li eltenis. Lia fizika stato 
estis tiom kaduka ! Kaj estas io 
vere miriga, nefacile klarigebla, ke en 
preskaŭ kadavriĝinta korpo vivis 
ĉiam june vigla spirito. Tio estas 
konstatebla en leteroj skribitaj nur 
kelkajn tagojn antaŭ lia morto. En 
ili vidiĝas nenia signo pri intelekta 
malviglo. Male, la frazoj estas tute 
korektaj k logika la rezonado. 

Sed jen la lasta kajero por la dua 
eldono estas finfine liverita ! Plenu- 
mita estas la tasko ; la kuraĝa laboru- 
lo povas do ripozi, ekdormi sian 
eternan dormon... Tiel mi do eksciis 
per nigre borderita letero, ke « Emile 
Grosjean-Maupin, kavaliro de la Ho- 
nora Legio, Eks-lernanto de l’Nor- 
mala supera Lernejo, agregaciito de 
la Universitato, honora direktoro de 
1’Nacia Instituto de junaj blinduloj, 
vic-prezidanto de la Esperanta Aka- 
demio, pie mortis la 16-an de decem- 
bro 1933, estante 71-jaraĝa k estis 
entombigita en la plej senceremonia 
maniero... » 

Dume post kelkaj monatoj la tuta 
esperantistaro povos profiti la sin- 
donan k zorge faritan laboron de tiu 
eminenta, ne fanatika k modesta 
homo, inda je ĉies bonmemoro. Per 
la aperigo de I’dua eldono de l’P.V. 
SAT plej bone, kvankam nepie, 
honoros la malaperinton. Ciu volumo 
de tiu verko estu kvazaŭ briko por 



Atentu, Belulinoj ! 

Du blondaj skandinavoj dez. koresp. 
kun f-inoj, prec. el Ilispanio, Rumanio, 
Bulgario, Francio, Hungario k Litovio. 
Resp. gar. Adreso : Paul Tornlcvist, 
Mellanvagen 4, Nijnŭshamn, Svedio. 


\ m D. Ki* E» Mj» 

Konlrolinte la nombrojn de aliĝoj 
anoncilaj ĝis la 15. decembro 1933, 
ni konstatis, lce tiuj nombroj ankoraŭ 
ne permesas senriske la tujan ekjunk- 
ciigon de la eldonprogramo. Tamen, 
ĉar la rezulloj lute ne inspiras pesi- 
mismon rilale la entreprcnon , sed male 
la espero atingi la bezonatan nombron 
da aliĝanloj estas tre granda k prok- 
simas uerŝajnon, ni decidis plilongigi 
la limtempon por aliĝoj ĝis la 31. 
januaro 1934. 

En ĉi tiu dalo ni esperas esli atin- 
ginlaj tian slalon da aliĝoj, ke ni 
povos transdoni la unuan manuskrip- 
ton (ŜVEJK) en la presejon. Ni 
pelas do la K-dojn, kiuj ĝustalempe 
plenumis siajn aliĝojn kun pagoj, 
ke ili ne senpacienciĝu aŭ havu 
limosenlojn: la enlrepreno funkcios, 
kvankam prokrasle ; « Ŝvejk », ansta- 
taŭ aperi en januaro, supozeble aperos 
komence de marlo, k poste la aliaj 
eldonafoj en la rilmo anlaŭvidila de 
tri monaloj 1 . 

Sekve, prokraslanloj, faru nepre 
vian unuan pagon (20 fr. fr.) almenaŭ 
ĝis la 31. de la nuna monalo (la duan 
ĝis 30. aprilo, la trian ĝis 1. julio, 
k la laslan ĝis 31. oktobro 1934 ). 

Direkcio de SAT. 

1 Escepte, se la aliĝoj ĉesus alflui, kom- 
preneble 1 


Instruista sindikato por esperanto 

La Generala Federacio de ITns- 
truado en Francio (geinstruista sindi- 
kato konfederacia) akceptis pere de 
sia konsilantaro unuanime rezolu- 
cion, per kiu ĉiuj meinbroj-instruistoj 
estas petataj ellerni esperanton ; kro- 
me oni deziresprimas por la enkon- 
duko de esp-o en la lernejprogramoj k 
petas al la sindikatoj enkonduki en 
siaj organoj esp. rubrikojn. 


Karnaradoj en Pollando ! Societo de 
Esperantistaj Socialistoj en Pollando, 
komencante agadon, alvokas ĉiujn 
K-dojn al perletera aŭ persona regis- 
triĝo ĉe K-do J. Litauer, str. Marszal- 
kovvska 81 m. 33, Varsovio. Ĉiu- 
marde vespere (19-20-a h.). Ens- 
kribo-kotizo (mone aŭ en poŝtmar- 
koj) : gr. 50 (0.50 zl). 


POST IOMA TEMPO 

ni estos pretaj por sendl prov-ekzemplerojn 
de « S-ulo » k « S.R. » grandskale al 
varbotaj laboristaj esperantistoj, kiuj ĝis 
nun ne aliĝis al SAT. Ni petas intertempe 
niajn varbulojn, (prefere gvidantoj aŭ 
sekretarioj de LEA-grupoj) — escepte en 
Nederlando, kie « S-ulo » estas legata de 
fiiuj LEA-anoj — havigi al ni llston de 
indaj varbotoj kun kompletaj adresoj. 
Indaj, t.e. tiaj K-doj, kiuj jam sclpovas 
legl k paroli esp-on gis difinita grado, 
k tiaj, fie kiuj ekzistas ŝanco de varbeblo 
aŭ revarbeblo. 

TRA LA ESPERANTA GAZETARO 

Ce la u samdirektiloj" 

La «samdirektita » revuo de la burĝaj esper- 
antistoj (Germana Esperantisto) ne havas 
facilan taskon : defendi kulturan konkerajon 
kontraŭ la barbara ondo invadinta la naskiĝ- 
landon de Kant k ŝiler, de Lesing k Liĥten- 
berg. La « Fŭhrer » (misuzo de Ia vorto «gvi- 
danto ») de la germana regno evidentigis sian 
tutan malscion per ia sekvanta alineo en la libro 
« Mia Batalo » : 

«Tiom longe, kiom la judo ne fariĝis 
reganto super la aliaj popoloj, li devas paroli, 
vole-nevole, iliajn lingvojn, sed tuj kiam ĉi 
tiuj estus liaj subuloj, ili ĉiuj devus paroli 
unu lingvon (ekz. esperanton I), tiel ke 
ankaŭ per iiu ĉi rimedo la judaro pli facile 
povus ilin regi. » 

Tiu ĉi aludo al esperanto, verkita laŭ la al 
tiu nesciulo propra stilo, manifestas Ia spiriton 
de la naci-socialista movado. Per evidenta 
logiko la « Pg. » (partiano) A. Naumann en la 
decembra n-ro provas defendi la lingvon kon- 
traŭ la riproĉo, ke ĝi estns «juda invenlo», 
k reliefigas la idealisman karakteron de Za- 
menhof, kiu estis juda kuracisto pola. «Tute 
egale, la judo estu bruligata », tiel diris la pa- 
triarko en « Natan la Saĝulo * k tiel diros la re- 
enkarnigita patriarko Hitler. 

La kulturan valoron de la nuna reĝimo 
montras la plendo de la burĝaj esp-istoj pri la 
Germana Esperanto-Instituto, kiu ne plu 
ricevas ŝtatajn subvenciojn k devas vivi nur per 
privataj donacoj. Tamen, en « Neferrnita Lete- 
ro », la guidanto (la inflacio de guidantoj estas 
granda nuntempe en Germanio) Behrendl 
praktikas la devizon « Per esperanto por Ger- 
manio », klarigante la surprizan rezulton de la 
germanaj voĉdonoj k asertante, ke la nombroj 
pruvas absolute klare, ĝis kia grado la germana 
nacio retrovis sian unuecon. Tio okazis «libere. 
sen iu malhelpo aŭ devigo, sekrete k sub la plej 
libera leĝo... ». Mensogo, mensogo k trifoje 
mensogo, sinjoro Behrendt I Ĝuste pro tio, ĉar 


la politiko de la nunaj regantoj en Germairio 
cstas unu nura vico da mensogoj, da fiaĵoj, da 
trompoj, tial neniu kredas la pacamon de 
Hitler. 

Tiu pacaino de Hitler estas nenio ol masko, 
ĉar oni nur bezonas konsulti lian libron por havi 
lian opinion : La mondo apartenas al tiu, kiu 
estas forta (forto egalas, laŭ Hitler, al milit- 
kapabla armeo). La germana regno ne donas 
lokon al ĉiuj, sekve ĝi devas esti grandigita en 
Eŭropo orienta. La rimedo estas la milito, ĉar 
neniu lando cedos libervole terenon al Hitler. 
Pacamo ? 

Ne defendu perditan aferon, S-ro Behrendt I 
La reĝimo estas putra, kvankam putraĵo povas 
kŭnserviĝi longtempe. Sed ĝi almenaŭ ne estu 
konservata helpe de esperanto. 

H. P. 

Politikanlaj religiuloj 

En la oktobra (1933) n-ro de Oomoto Inter- 
nacia 1 tiu ĉi digna revuo, inspirita rekte de 
Dio k tial multc pli kompetenta ol ni, simplaj 
estaĵoj kun racio, defendas sian japan-nacian 
kapitalistaron kontraŭ la malicaj akuzoj de 
ĝia frataro en okcidento, kiu protestas kontraŭ 
la japana invado de malkaraj varoj sur la mer- 
katojn de la okcitendaj kapitalistoj. La revuo 
ĝuste rimarkigas, ke la malkareco de la japanaj 
varoj venas de la malkareco de 1’produktado k 
ĉi-Iasta parte de malaltaj salajroj k parte de pli 
granda efikeco de la laboro mem. Ni tradukas 
tion en pli kompreneblan lingvon : La japanaj 
kapitalistoj trovis pli efikajngradojn de eksplua- 
tado al la proletaro. Tamen, la revuo agnoskas, 
ke la laboristoj en Japanio estas malsufiĉe 
pagataj — sed «tiuj ĉi faktoj... ne apartenas al 
la temo... ». Fine la aŭtoro de tiu ĉi artikolo 
instigas al kontraŭbatalo de la mensoga propa- 
gando farita de nekapablaj (en la ekspluatista 
fako I) industriistoj kontraŭ la japana konku- 
renco. Kun Dio por la japana kapitalismo ! 

En la sama n-ro troviĝas artikolo titolita 
« Kio estas justa socio ? » 6ia aŭtoro diras, ke 


1 Ni jam menciis ĝin en dec. « S-uIo ». — Bcd. 


antaŭ ĉio oni devas realigi justan kapilalismon . 
Tiu sinjoro evidente parolis la unuan fojon 
pri tiu ĉi temo, ĉar li volas efektivigi «bolantan 
glacion ». Kapitalismo estas sistemo bazita sur 
ekspluatado al homo fare de Ia homo. Forigante 
la ekspluatadon oni prenas de tiu sistemo la 
kriterion, sen kiu la socio ne plu povas esti 
nomata kapitalisma. La klasa karaktero de tiu 
ĉi revuo evidentiĝas per tio, ke ĝi ne kuraĝas 
nomi la justan socion tia, kia ĝi estas kutime 
nomata inter tiuj, kiuj luktas por ĝia efekti- 
vigo : socialisma. Ho, sinjoroj homamuloj k 
favoritoj de Dio, vi vane preĝas por la paco, ĉar 
vi nutras la serpenton ĉe la brusto de via orga- 
nizo efektivigonta la « Dian Planon »... 

//. P. 

La eho de rezolucio. 

La rezolucio de FJapana esp. kongreso pri 
evito de neologismoj k lingvo konforma al la 
zamenhofa spirito (pri kiu ni raportis en la lasta 
n-ro, sur p. 18) trovis vastan eĥon en la esp-a 
gazetaro. En fruntartikolo de «Esperanto» 
(decembro) E. Priuat komentas tiun «orientan 
postulon ». Li konstatas i.a. : «Bone komprenas 
orientanoj, ke scienco bezonas teknikajn vortar- 
ojn por ĉiu fako. Sur tiu kampo la «eŭropemo » 
jam altrudis sin eĉ en iliaj lingvoj. Nur en litera- 
turo ili petas ŝpari ŝtopadon per tro da novaj 
radikoj ne absolute necesaj por nuanca dife- 
renco... Genio povus ĉerpi ankoraŭ dormantajn 
eblecojn de pika, frapa k bildobrila esprimado el 
la nura materialo trovebla en humila «ŝlosilo » 
per brava profitigo de vortkunmetado k afiksoj.» 
Mi pensas, ke laboristaj esp-istoj en la tuta 
mondo, same .kiel ekstrem-orientanoj, havas 
grandan intereson, ke la lingvo ne komplikiĝu 
per superfiuaj neologismoj; ili do gardos sin 
kontraŭ la malmodesto de iuj « pliriĉiguloj *. 

Parolu , timemuloj ! 

En « Svenska Arbetar-Esperantisten »(decem- 
bro) Nigrulo donas interesajn sugestojn, kiel 
instigi la novulojn paroli. Li donas kelkajn 
skemojn, kiel oni povas veki kritikemon k res- 


TAGO EL MIA VIVO 

Estis tago dc ko- 
menciĝanta prin- 
tempo. La suno, 
tiel longe k fervore 
nelaboranta, pro 
la vintro, ekĵctadis 
siajn radiojn mal- 
supren. La ĉielo 
estis purigita de 
nuboj, dank’ al 
vento blovinta k 
muĝinta seninter- 
rompe dum la tuta nokto. La birdaro, 
traloĝinta ie dum la vintro, ankaŭ 
komencis kantadi, ĝojigante la hom- 
ojn. Precipe el ĉiuj birdoj tre fervore 
k diligente sin tenante en la aero, 
pepadis la alaŭdoj — unuaj vizitantoj 
de la regionoj post vintro. Apud la 
domoj sur la branĉoj de 1’arboj sin 
trovis la ĉiamaj birdoj de la loko — 
korvoj k monedoj. Iomete pli supre 
sidis, kiel bienuloj el pasintaj teinp- 
oj, en siaj kestoj sturnoj. La korvoj 
jen pepegadis, sin turnantc al ĉielo, 
jen eksaltante malsuprcn serĉadis 
nutraĵon; seninterrompe ili forĵetis 
sin de la vojo, sur kiu oni rajdis la 
ĉevalojn. 


Mi aliris la stacidometon, de kie 
mi veturos per vagonaro de I’tram- 
vojo al fabriklageto. Apud tiu lasta 
loĝas mia amiko, kun kiu mi estas 
promenonta. Mi ekhaltis. La veturilo 
ankoraŭ forestis. Neatendite por mi 
en tiu ĉi momento, elverŝiĝis ne tre 
malproksime de mi sonoj de gurdo k 
tamburo. La gurdiston iom post iom 
ĉirkaŭis granda homamaso. Mi ankaŭ 
proksimiĝis al la densaĵo. La preterir- 
antaj urbloĝantoj haltis k aŭskultante 
la sonojn aĉetis la biletojn, vendatajn 
de iu papago, kiu bedaŭrinde cstis 
muta. 

La homamaso daŭre plimultiĝadis ; 
precipe estis knaboj k virinoj. La 
knaboj seninterrompe okupis sin per 
la papago, dirante al ĝi : « Popko 
(Papageto), diru vorton, malsaĝulo ». 
Sed la « popko » ne kontentigis ilin. 
Gi sidis sur la kesto, kien oni metis la 
biletojn k montris ilin al la knaboj, 
eltirante ilin per la ruĝa beko. La 
knaboj, ne kredante al si mem, ke la 
papago ne scias paroli, aĉetadis ilin, 
opiniante, ke la papago tiuokaze ion 
diros. A1 ĉiu estas sia okupo, iu diris. 
Efektive la virinoj ankaŭ okupis sin 
per konstanta aĉetado de biletoj. 
Ili ridis, disŝirante Ia paperaĵojn, el 


kiuj ili prenis aŭ ringojn aŭ pinglojn. 

Nur la viroj sin tenis ekstere. La 
gurdisto asertis al la amaso, ke lia 
kesto entenas ankaŭ tre valorajn 
gajnaĵojn. Ekzemple : estas horlo- 
ĝoj, kartoj, rubandoj ktp, daŭrigis li 
ripeti. Kaj efektive, en liaj manoj 
aperis valorgajnaĵoj, sed li ilin rapide 
kaŝis. Post tio ĉi denove la papago 
kornencis labori. Konsentis nun par- 
topreni en la loterio ankaŭ viroj. 
Sed la komplezo de 1'amaso inter- 
rompiĝis dank’al alveno de 1’veturilo, 
kiu staris tute proksime. La homoj, 
kiuj atendis la tramon, rapidigis 
siajn paŝojn, direktante sin al la 
vagono. Mi ankaŭ sekvis ilin k 
baldaŭ lasis malantaŭ mi la gajnemu- 
laron kun la gurdisto. 

Jam estis tagmezo. La suno levi- 
ĝis tre alte. En la ĉielo komencis 
kolektiĝi nuboj. En la vagono oni 
antaŭdiris pluvon. La stratoj trave- 
turataj estis plenplenaj da hoinoj, 
kiuj duone senvestigis sin kun celo 
enspiri la freŝan aeron, verŝajne 
ankaŭ sentante la proksimon de 
1’pluvo. Efektive baldaŭ okazis ful- 
motondro kun pluvo. La homoj 
tumultis, serĉante sekan lokon. Ciu 
kaŝis.sin, kie ajn estis eble. Kelkaj 

SENNACIULO 


— 

pondemon ĉe lernantoj per starigo de mal- 
ĝustaj au fantaziaj asertoj, fabelaj rakontetoj 
kun neeblaj situacioj, ktp. La lernantoj, eĉ la 
silentemaj, sentos sin instigataj korekti la erardi- 
rojn. Ankaŭ el tiu artikolo de praktikulo oni 
povas konkludi, ke instruanto antaŭ ĉio devas 
kompreni varie prezenti la lecionojn k scii 
amuzi la studantojn. 

Por memoro. 

Niaj ĉeĥoslovakaj K-doj aperigis specialan 
presitan eldonon de sia Hulteno okaze de la 
frua morto de K-do Josefo Fox , dum 5 jaroj 
sekretario de la ĉeĥoslovakia L.E.A. Tiu memor- 
folio entenas la foton de la noblanima mortinto. 
La Ligo alvokas al nionkolekto por la vidvino. 

N. B. 


Recenzeĵo 

Duope ricevitajn verkojn ni recenzas, 
unuope ricevitajn ni nur mencias 

Eldonajoj de Federacio de Laboristaj Esperanl - 
istoj en la nederlandtingua regiono (Postbus 0.50, 
Amslerdam ). 

Nia Lernolibro (Ons Leerboek) de Jac. 
Lem jr. 208 pĝ. Form. 13x21. Prezo : 1 gd. 

.Jen la tria eldono de la Federacia lernolibro, 
kiu, kiel oni vidas, tre rapide disvendiĝas. A1 ĝi 
ni ftuldas certe multajn seriozajn esperantistojn 
en Nederlando. 

Slosilo al la supra Lernolibro. Samformata. 
30 pĝ. Prezo : 0.25 gd. Dua eldcmo. 

Voor het Eksamen, A. (Por la Ekzameno). 
Samformata. 32 p. Prezo : 0.25 gd. Laborilo por 
kandidatoj de Punuagrada ekzameno (A) pri 
«lingva kapablo » (Oni devas scii,. ke la nederl. 
LEA aranĝas ĉiujare prilingvajn ekzamenojn.) 


K-do PAQUIEH ne plu ekzistu ! ĉion 
Iin koncernan sendu al lia anstataŭ- 
anto : Bubo Esperanlo , Bourse du 
Travail, 67, rue Turbigo, Paris 3. 


Korespondado 

Germanio. 

K-do 26-jara dez. koresp-adon kun Gek-doj 
el tuta mondo. Certe respondos. Adr. : Hans 
Brilzius, Albert Maysstr. 14, Heidelberg. 

Hispanio. 

K-do M. Sala, Olot (Gerona), dez. kor. pĉt. 
Nepre respondos. 

Kamaradinoj, pretaj partopreni nian XIV-an 
Kongreson, ekrilatu kun junlaborista rondeto. 
Certa resp. Skribu al : Solere Pĉrez , llernan 
Cortĉs Vatencia. 

Du junaj k gajaj K-doj dez. kor. kun K-dinoj 
partoprenontaj la Kongreson. Adresu al : 
Pascual Tarin , str. Ferrer Guardia, 17, Cheste 
(Valencia). 

Juna K-do dez. kor. kunĉiul. K-doj : Vicente 
Almenar, str. Ruaya, 22-2°, Vatcncia. 

Usono. 

T. Veder , 24-29 Merchant St. Astoria , N.V., 
dez. kor. k kontakton kun socialistoj-personoj k 
grupoj — fidelaj al la principoj de PMarksismo. 
Atentindaj korespondajoj estos legataj en 
usonaj socialistaj rondoj. 



Radio-Programo 

27.1. : 16.45-17.00 MET, Tour Eiltel, 1.446 m., 

turismo. — 17.15-17.25, Brno, 342 m., d-ro 
Kamaryt pri filozofia temo. — 21.10-21.20, 
Lyon-la-Doua, 466 m., raporlo pri la radio- 
konkurso. — 22.00-22.15, Radio-Bĉziers, 

225 m., informoj. 

28.1. : 11.30-11.50, Marseille-Provence, 316 m., 
informoj, poezio. 

11.11 : Slokholmo , 10. 10 h. La ĥoro « La kanto- 
birdaro»(kiu kantisĉela XI U-a SAT-kongreso 
en radio kantos « La espero», « Kanto de 1’ligo» 
k « Vermlando » (popolkanto) (Hj. Olsson). 

La disaŭdigoj de Minsk okazas ĉiumonate la 
I., 3., 5., 7., 9., 11., 13., 15., 19., 21., 25., 27., 
31. de 23.30 ĝis 23.50 h. laŭ Moskva tempo. 
Pri aŭdebleco oni informu la Minskan Radio- 
Komitaton (Esp. Sektoro), Universitetskaja 16, 
Minsk , Sovetio. 


La Anarkista Esp.-Grupo de Stokholmo 
aranĝos letervesperon sabate, la 24-an de 
februaro. Ciu, kiu ne ŝatas diktatorecon k 
subpremon, bonvolu sendi al ni revoluciajn 
salutojn ! Adreso : Folke Bosen , llelgagatan 36, 
III, Stokholmo (Svedio). 

I Nekrologo I 

La 29-an de decembro mortis K-do 

J. F. Stone I 

el Rhyl, Britio, SAT-ano 14 586. — I 
Spite grava malsano dum la pasintaj 5 
jaroj,kiu malebligiseksterhejmanagadon, 
li multege laboris por nia movado. Li 
korespondadis kun preskaŭ 100 ekster- 
landaj Gek-doj k kelkfoje skribis leter- 
ojn dum tutaj noktoj. La malsano 
rnalebligis la dorrnon. Antaŭ la malsano 
li estis la sekretario de sia sindikata filio 
k I. P. L. (Sendependa Lab. Partio). 

SAT perdis fervoran K-don. 


premis sin al la muroj, aliaj staris 
apud la vendejoj. La hundoj mala- 
peris sub la vendotabloj. Kelkioke 
pluvombreluloj trakuris la straton. 
La arboj freŝiĝis sub la pluvego. La 
tero, sorbinte akvon, fariĝis nigr- 
elasta. 

Mi baldaŭ atingis la stacidometon, 
kie mi devis atendi, ĉar la pluvo mal- 
helpis min daŭrigi la vojiron. Poste 
mi tamen riskis la trapluvan iradon ; 
feliĉe la amiko ne loĝis malproksime. 

Kiam mi renkontis la kamaradon, 
la pluvo ĉesis, k ni povis iri al la lag- 
eto. Ni konversaciis en esperanto, pri 
diversaj temoj k rapide atingis la 
kajon de la lageto. Multaj ĉirkaŭ- 
loĝantoj troviĝis ĉe la bordoj por 
spiri la freŝan aeron ekster la loĝejoj. 
Ĉie oni povis vidi arojn da homoj, 
amasiĝintaj. pare k izole sidantaj 
k kuŝantaj sur la benkoj. Ie oni 
kantadis, ludis, ekfajfis, k harmonioj 
sonis de tie k alie. La lageto bruege 
moviĝis, sur ĝiaj ondoj balanciĝis 
anasoj k anseroj. La suno, tre ruĝa 
kiel embarasita fraŭlino, kaŝis sin 
post la altaj fabriktuboj, malice 
elrigardante de tie. 

Post nelonge ni iris urbcn. Transi- 


rante ponton, ni rimarkis ne tre mal- 
proksime ciganan tendaron. Jen va- 
ganta homamaso, esprimis sin mia 
kamarado. Ili traveturis, vere, jam 
la tutan mondon. ĉiutage, preskaŭ, 
ili ŝanĝas sian loĝlokon, ruliĝante 
de vilaĝo al vilaĝo, de urbo al urbo, 
de lando al lando. Ilia tuta vivo ja 
estas konstanta vojaĝo. 

Subite antaŭ ni elkreskis, kiel el la 
tero, ciganino, proponanta siajn sorĉ- 
ojn. Ni rifuzis ŝian komplezon, direk- 
tante nin al la tendaro mem. Ĉi tiu 
estis sieĝita de scivolema knabaro. La 
ciganoj forĝis, kudris, riparis betojn 
ktp. La virinoj preparis la vesper- 
manĝon, ĵetante branĉetojn sub la 
kaldronon. 

Ni nun forlasis la tendaron k 
rapidis al la urbo. En la centra 
strato ni haltis, pro tio ke ni rimarkis 
en aŭtomobilo grupon da ekster- 
landanoj k pensis, ke inter ili povus 
troviĝi esperantistoj. Inter la grupo 
efektive ĉeestis esperantista fraŭlino, 
kvankam neperfekte parolanta. Ni 
postlasis ŝin kun la grupo post 
mallonga interparolo. Germanino, ŝi 
estis veninta Sovetion, por labori 
kiel inĝeniero. 


La momento de 1’interparolo kun la 
eksterlandanino alportis al mi gran- 
dan feliĉon. Kiam la fremduloj estis 
forlasintaj la urbon, por mi k mia 
kamarado (komencanta esperantisto) 
grandiĝis la laborkampo en la espe- 
ranta movado. ĉiuj interesiĝis k 
volis scii, kiom kostas la lernado, 
kiom da tempo oni bezonas, ktp. Ni 
respondadis al ili k rekomendis la 
Svistunovan lernolibron, promesante 
ankaŭ nian helpon ĉe la lernado. 
Sed kiel tio estas ebla por ni, kies 
vesperaj horoj estas okupitaj per 
studado, kiel vesperkursaj studen- 
toj ? 

Jen mia memororiĉa tago, en kiu 
mi parolante esperanton kun nesam- 
lingvano, faris la plej sukcesan propa- 
gandon dum mia vivo. 

Souetiano (sen subskribo de la nomo) 1 . 


1 La legantoj bonvolu timarki, ke la manu- 
skripto aĝas sufiĉe longan tempon. Cia publi- 
kigo estis prokrastata, de kiam la kriza tempo 
devigis nin plimalgrandigi (kun samtempa 
plimalaltigo de Tabontarifo) la paĝaron de niaj 
organoj. Cetere tiaj « memoroj » nenion perdas 
tra la paso de 1’jaroj; ofte male. — Bed. 








































